polyglot-tagger/wikipedia-language-snippets-filtered huggingface dataset:
1909 ഏപ്രിൽ 22ന് ഗണിതശാസ്ത്രജ്ഞനായ അഡിമോ ലെവിയുടെയും ചിത്രകാരി അഡെലെ മൊണ്ടാൽസിനിയുടെയും ഇരട്ടമക്കളിൽ ഒരാളായി ടുറിനിൽ റീത്തയുടെ ജനിച്ചു. അവൾക്കൊപ്പം ജനിച്ച പൌല പിൽക്കാലത്ത് പ്രശസ്ത ചിത്രകാരിയായി പേരുനേടി. മൂത്ത സഹോദരൻ ജിനോ വാസ്തുശിൽപ്പിയെന്നനിലയിൽ ശ്രദ്ധേയങ്ങളായ പരീക്ഷണങ്ങൾക്ക് തുടക്കമിട്ടയാളായിരുന്നു.
1936ൽ ബിരുദം നേടി. ന്യൂറോളജിയിലും സൈക്യാട്രിയിലും ഉപരിപഠനത്തിനായിരുന്നു ആഗ്രഹം. എന്നാൽ അക്കൊല്ലം മുസോളിനി പുറപ്പെടുവിച്ച ഉത്തരവ് വിനയായിത്തീരുകയായിരുന്നു. ആര്യന്മാരല്ലാത്തവരെ അക്കാദമിക്-പ്രൊഫഷണൽ രംഗങ്ങളിൽനിന്ന് മാറ്റിനിർത്തണമെന്നതായിരുന്നു അതിന്റെ ഊന്നൽ. അങ്ങനെ റീത്തയുടെ ജൂത പശ്ചാത്തലം ഉപരിപഠനത്തിന് തടസ്സമായി.
ഉക്രൈനിലെ ഡോണെറ്റ്സ്കിൽ വെച്ച് യെലേന 4.83 മീറ്റർ ചാടി ഇൻഡോർ ലോകറെക്കോർഡ് സ്ഥാപിച്ചു. പക്ഷെ ഫെഫനോവ തൊട്ടടുത്ത ആഴ്ച തന്നെ ഈ ഉയരം 2 സെ. മീ. മെച്ചപ്പെടുത്തി ഈ റെക്കോർഡ് സ്വന്തം പേരിലാക്കി. അതിനടുത്ത മാസം നടന്ന ലോക ഇൻഡോർ മീറ്റിൽ യെലേന ഇൻഡോറിലും ഔട്ട്ഡോറിലും ലോകചാമ്പ്യയായി നിൽക്കുന്ന ഫെഫനോവയുടെ ലോക റെക്കോർഡ് 4.86 മീറ്റർ ചാടി സ്വന്തമാക്കി.ഫെഫനോവക്കു വെങ്കലമെഡൽ ലഭിച്ചപ്പോൾ ഒളിമ്പിക് സ്വർണ്ണമെഡൽ ജേത്രി ഡ്രാഗ്ലിയക്കായിരുന്നു വെള്ളി. ലോക അത്‌ലറ്റിക് ഫെഡറേഷൻ ഈ മൂന്നു റെക്കോർഡുകളും പോൾ വാൾട്ടിലെ ആകെ റെക്കോർഡായാണ് കണക്കാക്കിയത്. അതുകൊണ്ട് ഇൻഡോറിലും ഔട്ട്ഡോറിലും ലോകറെക്കോർഡ് 4.86 മീറ്ററായി മാറി.
2003ൽ തന്റെ മികവു വർധിപ്പിച്ച യെലേന യൂറോപ്യൻ അണ്ടർ 23 ചാമ്പ്യൻഷിപ്പിൽ 4.65 മീറ്റർ ചാടി സ്വർണ്ണം നേടി. 2003 ജൂലൈ 13ന് തന്റെ ഇരുപത്തൊന്നാം പിറന്നാളിനു ഒരു മാസത്തിനു ശേഷം ഇസിൻബയേവ തന്റെ ആദ്യ ലോക റെക്കോർഡ് സ്ഥാപിച്ചു. ഇംഗ്ലണ്ടിലെ ഗേറ്റ്ഷെഡിൽ നടന്ന മീറ്റിൽ 4.82 മീറ്റർ ചാടിയാണ് യെലേന ഈ നേട്ടം കൈവരിച്ചത്. ഇതോടെ തൊട്ടടുത്ത മാസം നടക്കാനിരിക്കുന്ന ലോക ചാമ്പ്യൻഷിപ്പിലെ സ്വർണ്ണം ഇസിൻബയേവക്കാവുമെന്ന് എല്ലാവരും ഉറപ്പിച്ചു. പക്ഷെ, ഫെഫനോവക്കും, ബെക്കറിനും പിന്നിലായി വെങ്കല മെഡൽ നേടാനേ യെലേനക്കായുള്ളൂ.
അഞ്ചു വയസ്സുമുതൽ കായിക ലോകത്ത് സജീവമായിരുന്നു ഇസിൻബയേവ. സ്വന്തം പട്ടണമായ വോൾഗോഗ്രാഡിൽ ജിംനാസ്റ്റ് ആയിട്ടായിരുന്നു തുടക്കം. പതിനഞ്ചു വയസ്സു വരെ ജിംനാസ്റ്റിക്സിൽ ഇസിൻബയേവ പരിശീലിച്ചെങ്കിലും അവർക്ക് ആ കായിക ഇനം വിടേണ്ടി വന്നു. ജിംനാസ്റ്റിക്സിൽ ലോകനിലവാരത്തിലെത്താൻ അവരുടെ ഉയരം അവരെ അനുവദിക്കില്ലെന്നു മനസ്സിലാക്കിയിട്ടായിരുന്നു ഈ പിന്മാറ്റം. അപ്പോഴേക്കും 1.74 മീറ്റർ ഉയരമുണ്ടായിരുന്നു ഇസിൻബയേവക്ക്.
2000ത്തിലെ ലോക ജൂനിയർ മീറ്റിലും യെലേന സ്വർണ്ണ മെഡലണിഞ്ഞു. 4.20 മീറ്ററായിരുന്നു അവിടെ പിന്നിട്ട ഉയരം. ജർമ്മൻകാരിയായ അന്നിക ബേക്കർ ആയിരുന്നു വെള്ളി മെഡൽ ജേത്രി. അതേ വർഷം തന്നെ നടന്ന സിഡ്നി ഒളിമ്പിക്സ് മുതൽ വനിതാ പോൾ വാൾട്ട് ഒളിമ്പിക്സ് മത്സര ഇനമാക്കി മാറ്റി. അമേരിക്കയുടെ സ്റ്റേസി ഡ്രാഗ്ലിയക്കായിരുന്നു വനിതാ പോൾ വാൾട്ടിലെ ആദ്യ ഒളിമ്പിക്സ് സ്വർണ്ണം. ഇസിൻബയേവ മത്സരിച്ചിരുന്നെങ്കിലും ക്വാളിഫൈയിങ് റൗണ്ട് താണ്ടാനായില്ല.
2001ൽ വീണ്ടും യെലേന സ്വർണ്ണ മെഡൽ നേടി. യൂറോപ്യൻ ജൂനിയർ ചാമ്പ്യൻഷിപ്പിൽ 4.40 മീറ്റർ താണ്ടിയാണ് ഈ നേട്ടം അവർ കൈവരിച്ചത്. യെലേന തുടർച്ചയായി മികച്ചു വരികയായിരുന്നു. 2002ൽ യൂറോപ്യൻ ചാമ്പ്യൻഷിപ്പിൽ 4.55 മീറ്റർ ഉയരം താണ്ടിയ അവർ ആദ്യമായി സീനിയർ ചാമ്പ്യൻഷിപ്പ് മെഡലിനർഹയായി. വെള്ളി മെഡലാണ് യെലേന നേടിയത്. യെലേനയുടെ നാട്ടുകാരിയായ സ്വെറ്റ്ലാന ഫെഫനോവക്കായിരുന്നു സ്വർണ്ണം. 4.60 മീറ്ററാണ് സ്വെറ്റ്ലാന ചാടിയത്.
റഷ്യൻ വനിതാ പോൾ വാൾട്ട് കായികതാരമാണ് യേലേന ഇസിൻബയേവ . രണ്ടു തവണ ഒളിമ്പിക്സ് സ്വർണ്ണമെഡൽ നേടിയ ഇസിൻബയേവ രണ്ടു തവണ ലോക ചാമ്പ്യനുമായിരുന്നു. പോൾ വാൾട്ടിലെ ലോകറെക്കോർഡ് സ്വന്തം പേരിലുള്ള ഇസിൻബയേവ ലോകം കണ്ട ഏറ്റവും മികച്ച വനിതാ പോൾ വാൾട്ട് താരമായി കണക്കാക്കപ്പെടുന്നു.
ആഥൻസിൽ നടന്ന 2004ലെ ഒളിമ്പിക്സിൽ ഇസിൻബയേവ ലോക റെക്കോർഡോടെ സ്വർണ്ണം നേടി. 4.91 മീറ്ററായിരുന്നു യെലേന അവിടെ താണ്ടിയ ഉയരം. അതേ വർഷം തന്നെ ബ്രസ്സൽസിൽ നടന്ന മെമ്മോറിയൽ വാൻ ഡാം മീറ്റിൽ യെലേന ഈ റെക്കോർഡ് തിരുത്തി 4.92 മീറ്ററിന്റെ റെക്കോർഡ് സ്ഥാപിച്ചു. ആ സീസണിലെ അവരുടെ എട്ടാമത്തെ ലോകറെക്കോർഡായിരുന്നു അത്.
ഫ്രാൻസിൽ വെച്ച് നടന്ന 1998 ലോക ജൂനിയർ ചാമ്പ്യൻഷിപ്പിലും 4 മീറ്റർ യെലേന എത്തിപ്പിടിച്ചു. പക്ഷെ അവിടെ ആ ഉയരം വെങ്കല മെഡൽ നേടിയ ഉയരത്തേക്കാളും 10 സെന്റി മീറ്റർ കുറവായിരുന്നു.1999ൽ യെലേന പോളണ്ടിൽ വെച്ച് നടന്ന ലോക യൂത്ത് ചാമ്പ്യൻഷിപ്പിൽ ഈ ഉയരം തിരുത്തി 4.10 മീറ്റർ താണ്ടി രണ്ടാമത്തെ സ്വർണ്ണമെഡൽ നേടി.
പോൾ വാൾട്ടിലേക്ക് ചുവടുമാറ്റി ആറുമാസം പരിശീലിച്ചപ്പോളേക്കും ആദ്യ വലിയ വിജയം യെലേനയെ തേടിയെത്തി. പതിനാറാം വയസ്സിൽ 1998ൽ മോസ്കോവിൽ നടന്ന
ലോക യൂത്ത് ഗെയിംസിൽ 4 മീറ്റർ ഉയരത്തിൽ ചാടിക്കൊണ്ടായിരുന്നു യെലേന സ്വർണ്ണമെഡൽ നേടിയത്. യെലേനയുടെ മൂന്നാമത്തെ മാത്രം അത്‌ലറ്റിക് മത്സരമായിരുന്നു അത്.
ഔട്ട്ഡോറിൽ 5.06 മീറ്ററാണ് ഇസിൻബയേവ ആഗസ്ത് 2009ൽ കുറിച്ച ലോകറെക്കോർഡ് ഇൻഡോറിൽൽ 5.01 മീറ്ററും. പോൾ വാൾട്ടിൽ 5 മീറ്റർ എന്ന ഉയരം താണ്ടിയ ഏക വനിതാ കായികതാരമാണ് ഇസിൻബയേവ. തുടർച്ചയായി സ്വന്തം റെക്കോർഡ് തിരുത്തുന്നതു മൂലം ലേഡി ബൂബ്ക എന്ന ഓമനപ്പേരും ഇസിൻബയേവക്കുണ്ട്.
ജൂലൈ 25നു ഇംഗ്ലണ്ടിലെ ബർമിങ്ഹാമിൽ നടന്ന മത്സരത്തിൽ ഇസിൻബയേവ ലോകറെക്കോർഡ് തിരിച്ചു പിടിച്ചു. 4.89 മീറ്റർ ചാടിയായിരുന്നു ഇത്. അഞ്ചു ദിവസത്തിനു ശേഷം ലണ്ടനിലെ ക്രിസ്റ്റൽ പ്ലേസിൽ ഈ റെക്കോർഡ് അവർ 4.90 മീറ്ററായി തിരുത്തിക്കുറിക്കുകയും ചെയ്തു.
ആ വർഷം തന്നെ ജൂൺ 27 ന് ഗേറ്റ്ഷെഡ് മീറ്റിൽ യെലേന തന്റെ പേരിലുള്ള ലോകറെക്കോർഡ് 1 സെ.മീ. മെച്ചപ്പെടുത്തി 4.87 മീറ്റർ ആക്കി. പക്ഷെ, ഫെഫനോവ തൊട്ടടുത്ത് ആഴ്ച ഗ്രീസിലെ ഹെറാക്ലിയോണിൽ ഈ റെക്കോർഡ് തകർത്ത് 4.88 മീറ്റർ ചാടി പുതിയ റെക്കോർഡിട്ടു.
സ്പെയിനിലെ മാഡ്രിഡിൽ നടന്ന യൂറോപ്യൻ ഇൻഡോർ ചാമ്പ്യൻഷിപ്പിൽ യെലേന പുതിയ ഇൻഡോർ ലോകറെക്കോർഡോടെ സ്വർണ്ണം നേടി. 4.90 മീറ്ററായിരുന്നു യെലേന കീഴടക്കിയ ഉയരം.
ബാറ്റ്സ്മാന് അടിച്ചകറ്റാൻ സാധിക്കാതെ വിക്കറ്റിന് പിന്നിലേക്ക് പോകുന്ന പന്തുകൾ തടഞ്ഞ് അധിക റണ്ണുകൾ ബാറ്റ്സ്മാൻ നേടുന്നതിൽനിന്ന് തടയുക എന്നതാണ് വിക്കറ്റ് കീപ്പറിന്റെ പ്രാഥമിക ധർമം. വിക്കറ്റ് കീപ്പറിന് താഴെപ്പറയുന്ന രീതികളിലൂടെ ബാറ്റ്സ്മാനെ പുറത്താക്കാൻ സാധിക്കും;
ക്യാച്ചിലൂടെ പുറത്താക്കുക- ക്രിക്കറ്റിൽ ഏറ്റവും സർവസാധാരണയായി കണ്ടുവരുന്ന പുറത്താക്കൽ രീതിയാണ് ഇത്. ബാറ്റ്സ്മാന്റെ ബാറ്റിന്റെ അഗ്രഭാഗങ്ങളിൽ തട്ടിയ ശേഷം പിന്നിലേക്ക് വരുന്ന പന്തുകളിലും, നേരെ മുകളിലേക്ക് ഉയരുന്ന പന്തുകളിലുമാണ് ഇത് സംഭവിക്കുന്നത്.
റൺ ഔട്ടിലൂടെ പുറത്താക്കുക- ബാറ്റ്സ്മാൻ ഔട്ട് ഫീൽഡിലേക്ക് അടിക്കുന്ന പന്ത് ഏതെങ്കിലും ഫീൽഡർ തടഞ്ഞ് വിക്കറ്റിലേക്ക് എറിയുമ്പോൾ ബാറ്റ്സ്മാൻ ക്രീസിൽ കയറുന്നതിന് മുമ്പ് അത് പിടിച്ച് സ്റ്റംപ് ഇളക്കി റൺ ഔട്ടിൽ പങ്കാളിയാകാൻ വിക്കറ്റ് കീപ്പറിന് സാധിക്കും. വിക്കറ്റിന് പിറകിലേക്ക് പോകുന്ന പന്തുകളിൽ ബാറ്റ്സ്മാൻ റണ്ണിന് ശ്രമിച്ചാൽ പന്ത് തടഞ്ഞ്, ഗ്ലൗസ് ഊരിമാറ്റിയ ശേഷം പന്ത് സ്റ്റംപിലേക്ക് എറിഞ്ഞും ബാറ്റ്സ്മാനെ പുറത്താക്കാൻ വിക്കറ്റ് കീപ്പറിന് സാധിക്കും.
ക്രിക്കറ്റിൽ ഫീൽഡിങ് ടീമിന്റെ ഭാഗമായി ഒരു പ്രത്യേക സ്ഥാനത്ത് നിലയുറപ്പിക്കുന്ന ഒരു കളിക്കാരനാണ് വിക്കറ്റ് കീപ്പർ. സ്ട്രൈക്ക് ബാറ്റ്സ്മാന്റെയും സ്റ്റമ്പിന്റെയും പിന്നിലായാണ് വിക്കറ്റ് കീപ്പർ നിലയുറപ്പിക്കുന്നത്. ഫീൽഡിങ് ടീമിൽ കൈയ്യുറകളും, ലെഗ് പാഡുകളും ധരിക്കാൻ അനുവദിക്കപ്പെട്ട ഒരേയൊരു കളിക്കാരനാണ് വിക്കറ്റ് കീപ്പർ. സംരക്ഷണത്തിനായി ഹെൽമറ്റുകളും വിക്കറ്റ് കീപ്പർമാർ ധരിക്കാറുണ്ട്. പ്രത്യേക വൈദഗ്ദ്യം ആവശ്യമുള്ള ഒരു ജോലിയായാണ് വിക്കറ്റ് കീപ്പിങ്ങ് പരിഗണിക്കപ്പെടുന്നത്. വിക്കറ്റ് കീപ്പർമാർക്ക് ബൗൾ ചെയ്യാൻ അനുവാദമുണ്ടെങ്കിലും സാധാരണയായി അവർ ബൗൾ ചെയ്യാറില്ല. സമനിലയിലേക്ക് നീങ്ങുന്ന ടെസ്റ്റ് മത്സരങ്ങളിലും മറ്റും വളരെ അപൂർവമായി വിക്കറ്റ് കീപ്പർമാർ ബൗൾ ചെയ്യാറുണ്ട്, അത്തരം സാഹചര്യങ്ങളിൽ മറ്റേതെങ്കിലും ഫീൽഡർമാർ വിക്കറ്റ് കീപ്പിങ്ങ് ജോലി ഏറ്റെടുക്കും. ക്രിക്കറ്റ് നിയമങ്ങളിലെ 40-ആം നിയമമാണ് വിക്കറ്റ് കീപ്പിങ്ങിനെ സംബന്ധിക്കുന്നത്.
കമ്പ്യൂട്ടിംഗിൽ, ഫ്ലോട്ടിംഗ്-പോയിന്റ് അരിത്മെറ്റിക് എന്നത് റേഞ്ചും കൃത്യതയും തമ്മിലുള്ള ഒരു ട്രേഡ്-ഓഫിനെ പിന്തുണയ്ക്കുന്നതിനുള്ള ഏകദേശ കണക്കായി യഥാർത്ഥ സംഖ്യകളുടെ ഫോർമുല പ്രാതിനിധ്യം ഉപയോഗിക്കുന്ന ഗണിതമാണ്. ഇക്കാരണത്താൽ, വേഗത്തിലുള്ള പ്രോസസ്സിംഗ് സമയം ആവശ്യമുള്ള വളരെ ചെറുതും വലുതുമായ യഥാർത്ഥ സംഖ്യകളുള്ള സിസ്റ്റങ്ങളിൽ ഫ്ലോട്ടിംഗ്-പോയിന്റ് കമ്പ്യൂട്ടേഷൻ പലപ്പോഴും ഉപയോഗിക്കുന്നു. പൊതുവേ, ഒരു ഫ്ലോട്ടിംഗ്-പോയിന്റ് സംഖ്യയെ ഏകദേശം നിശ്ചിത എണ്ണം സിഗ്നഫിക്കന്റ് ഡിജിറ്റ്സ് ഉപയോഗിച്ച് പ്രതിനിധീകരിക്കുകയും ചില നിശ്ചിത അടിത്തറയിൽ ഒരു എക്‌സ്‌പോണന്റ് ഉപയോഗിച്ച് സ്കെയിൽ ചെയ്യുകയും ചെയ്യുന്നു; സ്കെയിലിംഗിന്റെ അടിസ്ഥാനം സാധാരണയായി രണ്ട്, പത്ത് അല്ലെങ്കിൽ പതിനാറ് ആണ്. കൃത്യമായി പ്രതിനിധീകരിക്കാൻ കഴിയുന്ന ഒരു സംഖ്യ ഇനിപ്പറയുന്ന രൂപത്തിലുള്ളതാണ്:
സിഗ്നിഫിക്കാൻഡ് ഒരു പൂർണ്ണസംഖ്യയാണെങ്കിൽ, അടിസ്ഥാനം രണ്ടിനേക്കാൾ വലുതോ തുല്യമോ ആയ ഒരു പൂർണ്ണസംഖ്യയാണ്, കൂടാതെ ഘാതം ഒരു പൂർണ്ണസംഖ്യയുമാണ്. ഉദാഹരണത്തിന്:
ഒരു ഫ്ലോട്ടിംഗ് പോയിന്റ് സിസ്റ്റം പ്രതിനിധീകരിക്കാൻ ഉപയോഗിക്കാം, നിശ്ചിത എണ്ണം അക്കങ്ങൾ, വ്യത്യസ്ത അളവിലുള്ള സംഖ്യകൾ: ഉദാ. ഗാലക്സികൾ തമ്മിലുള്ള ദൂരം അല്ലെങ്കിൽ ഒരു ആറ്റോമിക് ന്യൂക്ലിയസിന്റെ വ്യാസം ഒരേ നീളം കൊണ്ട് പ്രകടിപ്പിക്കാം. ഈ ചലനാത്മക ശ്രേണിയുടെ ഫലം, പ്രതിനിധീകരിക്കാൻ കഴിയുന്ന സംഖ്യകൾ ഒരേപോലെ ഇടം പിടിക്കുന്നില്ല എന്നതാണ്; രണ്ട് തുടർച്ചയായി പ്രതിനിധീകരിക്കാവുന്ന സംഖ്യകൾ തമ്മിലുള്ള വ്യത്യാസം തിരഞ്ഞെടുത്ത സ്കെയിലിൽ വ്യത്യാസപ്പെടുന്നു.
ഫ്ലോട്ടിംഗ് പോയിന്റ് എന്ന പദം സൂചിപ്പിക്കുന്നത് ഒരു സംഖ്യയുടെ റാഡിക്‌സ് പോയിന്റിന് (ദശാംശ ബിന്ദു, അല്ലെങ്കിൽ, സാധാരണയായി കമ്പ്യൂട്ടറുകളിൽ, ബൈനറി പോയിന്റ്) "ഫ്ലോട്ട്" ചെയ്യാൻ കഴിയും; അതായത്, സംഖ്യയുടെ പ്രധാന അക്കങ്ങളുമായി ബന്ധപ്പെട്ട് എവിടെയും ഇത് സ്ഥാപിക്കാവുന്നതാണ്. ഈ സ്ഥാനം എക്‌സ്‌പോണന്റ് ഘടകമായി സൂചിപ്പിച്ചിരിക്കുന്നു, അതിനാൽ ഫ്ലോട്ടിംഗ് പോയിന്റ് പ്രാതിനിധ്യം ഒരു തരം സയന്റഫിക് നൊട്ടേഷനായി കണക്കാക്കാം.
വർഷങ്ങളായി, കമ്പ്യൂട്ടറുകളിൽ വൈവിധ്യമാർന്ന ഫ്ലോട്ടിംഗ് പോയിന്റ് പ്രാതിനിധ്യങ്ങൾ ഉപയോഗിച്ചുവരുന്നു. 1985-ൽ, ഫ്ലോട്ടിംഗ്-പോയിന്റ് അരിത്മെറ്റിക്കിനായുള്ള ഐഇഇഇ 754 സ്റ്റാൻഡേർഡ് സ്ഥാപിക്കപ്പെട്ടു, 1990-കൾ മുതൽ, ഏറ്റവും സാധാരണയായി കണ്ടുവരുന്ന പ്രാതിനിധ്യങ്ങൾ ഐഇഇഇ നിർവചിച്ചവയാണ്.
വിത്ത് ഭക്ഷ്യയോഗ്യമാണ്. വിത്തിൽ പൊട്ടാസ്യം, കാൽസ്യം, മഗ്നീഷ്യം,സോഡിയം എന്നിവ അടങ്ങിയിരിക്കുന്നു. കായ പൊട്ടിച്ചെടുക്കാൻ വിഷമമാണ്. ഉള്ളിലുള്ള ചെറിയ വിത്തിന് ബദാമിന്റെ രുചിയാണ്. വിത്ത് ആട്ടിയെടുക്കുന്ന എണ്ണ പാചക എണ്ണയായി തെക്കെ അമേരിക്കയിൽ ഉപയോഗിക്കുന്നുണ്ട്. വിത്തിൽ 51.2 % എണ്ണയുണ്ട്. എണ്ണയിൽ അടങ്ങിയിരിക്കുന്നത് 54% -ഉം - ഉം പിന്നെ 46 % -ഉം ആണ്. മറ്റു നല്ല തടികൾ കിട്ടത്ത ഇടങ്ങളിൽ ഇതിന്റെ തടി വണ്ടികളും ചക്രങ്ങളും തൂണുകളും ഉണ്ടാക്കാൻ ഉപയോഗിച്ചു വരുന്നു. തടിയിൽ നിന്നും ഇലയിൽ നിന്നും കായിൽ നിന്നും , , എന്നീ ടാനിനുകൾ ലഭിക്കുന്നു.
ജലത്തിലൂടെയാണ് പൊതുവേ വിത്തുവിതരണം നടക്കുന്നത്. പുറത്തെ തൊലിക്കുള്ളിൽ കട്ടിയുള്ള നാരടങ്ങിയ ഒരു മറ്റൊരു ആവരണം കൂടിയുണ്ട് കായകൾക്ക്. ഇത് വിത്തിനെ വെള്ളത്തിൽ പൊങ്ങിക്കിടക്കാൻ സഹായിക്കുന്നു. വവ്വാലുകൾ ഈ പഴം കടിച്ച് ചവച്ച് നീരെടുത്ത് തുപ്പുന്നതുവഴിയും വിത്തുവിതരണം നടക്കുന്നു. ക്രാക്കത്തൂവ ദ്വീപിൽ ഞണ്ട് വഴി വിത്തുവിതരണം നടക്കുന്നതായി കണ്ടിട്ടുണ്ട്. ഒരു കിലോഗ്രാമിൽ ഏതാണ്ട് 24 കായകൾ ഉണ്ടാവും, കുരുക്കളാണെങ്കിൽ ഏതാണ്ട് 160 എണ്ണവും.
മധ്യരേഖാപ്രദേശങ്ങളിൽ വ്യാപകമായി കണ്ടുവരുന്ന മരമാണ് ഇന്ത്യൻ ആൽമണ്ട് എന്നറിയപ്പെടുന്ന തല്ലിമരം . ഒരു ഉദ്യാന, തണൽ, മരുന്നു മരമാനിതു. മലയാളത്തിൽ അടമരം, ഇന്ത്യൻ ബദാം, ഓടൽ , കടപ്പ, തല്ലിത്തേങ്ങ എന്നെല്ലാം അറിയപ്പെടുന്നു. കേരളത്തിൽ പൊതുവേ ഇതിനെ ബദാം മരം എന്നാണു വിളിക്കുന്നത്, ഇതാണ് ബദാം എന്നൊരു തെറ്റിദ്ധാരണ പോലുമുണ്ട്. ആന്തമാൻ, മലേഷ്യൻ സ്വദേശിയാണ് ഈ വൃക്ഷം.
ശുദ്ധജല അക്വേറിയത്തിൽ ഇവയുടെ ഉണങ്ങിയ ഇല അക്വേറിയത്തിലെ വെള്ളത്തിന്റെ പി ഏച്ച് നില നിയന്ത്രിക്കാൻ ഉപയോഗിച്ച് വരുന്നു. ഇവ മീനുകളിൽ കാണുന്ന പുപ്പൽ, വൈറസ്സുകൾ, ബാക്റ്റീരിയാ രോഗത്തിനും പ്രോട്ടോസോവൻ, പരോപജീവികൾ എനിവയ്ക്ക് എതിരെയും ഉപയോഗിക്കുന്നു.
ഇലകളും തടിയും കായും എല്ലാം പലനാട്ടിലും പലവിധ ഔഷധങ്ങളായി ഉപയോഗിക്കുന്നു. വയറിളക്കം, വാതം, ചുമ, കുഷ്ടം, തലവേദന, വിര, കണ്ണുരോഗം, മുറിവുകൾ ഇങ്ങനെ നാട്ടുവൈദ്യത്തിൽ തല്ലി ധാരാളമായി ഉപയോഗിക്കുന്നു.
വധശിക്ഷ നിയമം മൂലം നിർത്തലാക്കപ്പെട്ട രാജ്യമാണ് സെർബിയ. 1804-ൽ സെർബിയയുടെ രൂപീകരണം മുതൽ ഇവിടെ വധശിക്ഷ ഉപയോഗത്തിലുണ്ടായിരുന്നു. 2002 ഫെബ്രുവരി 26-ന് സെർബിയൻ പാർലമെന്റ് വധശിക്ഷ നിർത്തലാക്കാനുള്ള വ്യവസ്ഥകൾ ക്രിമിനൽ കോഡിൽ ചേർക്കുകയുണ്ടായി. 1992 ഫെബ്രുവരി 14-നാണ് അവസാന വധശിക്ഷ നടപ്പിലാക്കിയത്. വെടിവച്ചായിരുന്നു ശിക്ഷ നടപ്പിലാക്കുന്നത്. 2001 ലായിരുന്നു അവസാന വധശിക്ഷകൾ വിധിക്കപ്പെട്ടത്. സിവിലും രാഷ്ട്രീയവുമായ അവകാശങ്ങളുടെ അന്താരാഷ്ട്ര കൺവെൻഷന്റെ രണ്ടാം ഓപ്ഷണൽ പ്രോട്ടോക്കോൾ , മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ പതിമൂന്നാം പ്രോട്ടോക്കോൾ, . 6, . 13 എന്നിവ വധശിക്ഷ നിർത്തലാക്കുന്നതു സംബന്ധിച്ച് സെർബിയ ഉൾപ്പെട്ട അന്താരാഷ്ട്ര ഉടമ്പടികളാണ്. സെർബിയ ഭരണഘടനയുടെ ആർട്ടിക്കിൾ 24 പ്രകാരം : മനുഷ്യജീവൻ അമൂല്യമാണ്. അതിനാൽ റിപ്പബ്ലിക്ക് ഓഫ് സെർബിയയിൽ വധശിക്ഷ ഉണ്ടാവില്ല” എന്ന് വ്യവസ്ഥ ചെയ്യുന്നു.
1959-ലെ പരിഷ്കാരങ്ങൾ അത്ര കർശനമല്ലാത്ത ഒരു നിയമവ്യവസ്ഥ വരുവാൻ കാരണമായി. വധശിക്ഷ ലഭിക്കാവുന്ന കുറ്റങ്ങൾ കുറയുകയും മോഷണത്തിനും വസ്തുക്കൾക്ക് നാശനഷ്ടമുണ്ടാക്കുന്നതിനും മറ്റും വധശിക്ഷ നൽകുന്നത് നിർത്തലാക്കുകയും ചെയ്തു. തൂക്കിക്കൊല്ലൽ നിർത്തലാക്കപ്പെട്ടു. വധശിക്ഷ നൽകാനുള്ള ഏക മാർഗ്ഗം വെടിവച്ചുകൊല്ലലായിരുന്നു. എട്ട് പോലീസുകാർ ചേർന്നായിരുന്നു ഇത് നടപ്പിലാക്കിയിരുന്നത്. ഇതിൽ പകുതിപ്പേർക്കേ യധാർത്ഥ വെടിയുണ്ടയുള്ള തോക്കുകൾ ന‌ൽകപ്പെട്ടിരുന്നുള്ളൂ. പരസ്യമായി വധശിക്ഷ നടപ്പിലാക്കരുത് എന്ന് വ്യവസ്ഥയുണ്ടായിരുന്നു. 1959 മുതൽ 1991 വരെ യൂഗോസ്ലാവ്യയിൽ വർഷം രണ്ടോ മൂന്നോ വധശിക്ഷയായിരുന്നു നടപ്പാക്കപ്പെട്ടിരുന്നത്. ഈ സമയത്ത് സെർബിയയിൽ വർഷം രണ്ടോളം വധശിക്ഷകൾ നടക്കുമായിരുന്നു. യൂഗോസ്ലാവ്യയിലെ വധശിക്ഷകളിൽ 70% സെർബിയയിലെ കോടതികളായിരുന്നു വിധിച്ചിരുന്നത്.
1918-ൽ യൂഗോസ്ലാവ്യ രൂപീകരിച്ചപ്പോൾ രാജ്യത്ത് വിവിധ നിയമവ്യവസ്ഥകൾ നിലവിലുണ്ടായിരുന്നു. ബോസ്നിയ ഹെർസെഗോവിന, ക്രോയേഷ്യ, സ്ലോവേനിയ, വോജ്വോഡിന എന്നീ സ്ഥലങ്ങളിൽ രഹസ്യസ്ഥലത്തുവച്ച് തൂക്കിലേറ്റിയായിരുന്നു വധശിക്ഷ നടപ്പാക്കിയിരുന്നത്. സെർബിയ, കോസോവോ, മോണ്ടെനെഗ്രോ, മാസെഡോണിയ എന്നിവിടങ്ങളിൽ പരസ്യമായി വെടിവച്ചുകൊല്ലുകയായിരുന്നു ചെയ്തിരുന്നത്. 1929-ൽ രാജ്യം മുഴുവനും ഒരു പീനൽ കോഡ് നിലവിൽ വന്നപ്പോൾ തൂക്കിലേറ്റിയുള്ള വധശിക്ഷ പൊതുവായ ശിക്ഷാരീതിയായി സ്വീകരിച്ചു. സൈനികക്കോടതികളിലെ ശിക്ഷ മാത്രമായിരുന്നു ഇതിനൊരപവാദം. വെടിവച്ചുകൊല്ലുകയായിരുന്നു ഇവിടത്തെ ശിക്ഷാരീതി. മരണകാരണമാകുന്ന മോഷണവും കൊലപാതകവുമായിരുന്നു സാധാരണഗതിയിൽ വധശിക്ഷ ലഭിക്കുന്ന കുറ്റങ്ങൾ. തീവ്രവാദപ്രവർത്തനങ്ങൾക്കും വധശിക്ഷ നൽകിയിരുന്നു.
1858 വരെ വെടിവച്ചുകൊല്ലൽ, തൂക്കിക്കൊല്ലൽ, ബ്രേക്കിംഗ് ഓൺ ദി വീൽ, ലീഗൽ ഗൗണ്ട്ലറ്റ് (വടിയേന്തി നി‌ൽക്കുന്ന രണ്ടുവരി ആൾക്കാർക്കിടയിലൂടെ കുറ്റവാളിയെ ഓടിക്കുകയും അവർ അയാളെ അടിക്കുകയും ചെയ്യുക), ശിരഛേദം, ശൂലത്തിലേറ്റൽ എന്നീ രീതികൾ വധശിക്ഷയ്ക്കുപയോഗിച്ചിരുന്നു. 1842 വരെ കൊലപാതകികളെ ഏതുമാർഗ്ഗത്തിലാണോ അവർ കൊല നടത്തിയത്, ആ രീതിയിൽ കൊല്ലുന്ന രീതിയും നിലവിലുണ്ടായിരുന്നു. പൂർണ്ണമായി ചീഞ്ഞുപോകും വരെ ശവശരീരങ്ങൾ ചക്രങ്ങളിൽ പൊതുസ്ഥലത്ത് പ്രദർശിപ്പിക്കുകയും ചെയ്യുമായിരുന്നു. 1858-ൽ വധശിക്ഷ നടപ്പാക്കാനുള്ള ഏക മാർഗ്ഗമായി വെടിവയ്പ്പിനെ തിരഞ്ഞെടുത്തു. ശവശരീരങ്ങൾ പ്രദർശിപ്പിക്കുന്ന രീതി നിർത്തലാക്കപ്പെട്ടു.
1860-ലെ ആദ്യ സെർബിയൻ പീനൽ കോഡ് പ്രകാരം വധശിക്ഷകൾ പൊതുസ്ഥലത്തുവച്ച് വെടിവച്ചായിരിക്കണം നടപ്പാക്കേണ്ടിയിരുന്നത്. കുറ്റവാളിയുടെ ശരീരം ഉടൻ തന്നെ മറവു ചെയ്യുകയും ചെയ്യണമായിരുന്നു. മരണത്തിലേയ്ക്ക് നയിക്കുന്ന മോഷണം, കൊലപാതകം, രാജ്യദ്രോഹം എന്നിവ തുടങ്ങി ആറു കുറ്റങ്ങ‌ൾക്ക് വധശിക്ഷ നൽകാൻ വ്യവസ്ഥയുണ്ടായിരുന്നു. 1863-ൽ മോഷണത്തിനുള്ള വധശിക്ഷ വീണ്ടും കൊണ്ടുവരപ്പെട്ടു. 1902-ൽ വീണ്ടും മോഷണത്തിന് വധശിക്ഷ നൽകുന്നത് നിർത്തലാക്കപ്പെട്ടു. 1905-ൽ ബെൽഗ്രേഡിൽ വധശിക്ഷകൾ പരസ്യമായി നടപ്പിലാക്കുന്നത് നിർത്തലാക്കപ്പെട്ടു. രാജ്യത്തെ മറ്റു പട്ടണങ്ങളിൽ ആയിരക്കണക്കിന് ആൾക്കാർ വധശിക്ഷ കാണുവാൻ കൂടുമായിരുന്നു.
1888-ൽ കരട് ഭരണഘടന രൂപീകരിക്കാൻ നിയോഗിക്കപ്പെട്ട കമ്മിറ്റി വധശിക്ഷ നിർത്തലാക്കുന്നതു സംബന്ധിച്ച് ചർച്ച നടത്തിയെങ്കിലും നിർദ്ദേശം തള്ളിക്കളയപ്പെട്ടു. 1906-ൽ പാർലമെന്റിൽ മറ്റൊരു ചർച്ച നടന്നു. ഇതിന്റെയും ഫലം ആദ്യത്തേതു തന്നെയായിരുന്നു. നിയമമന്ത്രിയായിരുന്ന മിലിയെങ്കോ വെസ്നിക് എന്നയാളും വധശിക്ഷയ്ക്കെതിരേ സംസാരിച്ചിരുന്നു. 1921-ൽ നടന്ന ഭരണഘടനാ രൂപീകരണ ചർച്ചകളിൽ കമ്യൂണിസ്റ്റ് പാർട്ടികളും റിപ്പബ്ലിക്കൻ പാർട്ടിയും സ്ലോവേനിയ, ക്രോയേഷ്യ എന്നിവിടങ്ങളിൽ നിന്നുള്ള പാർട്ടികളൂം വധശിക്ഷ നിർത്തലാക്കണമെന്ന് വാദിച്ചുവെങ്കിലും ഭൂരിപക്ഷാഭിപ്രായമനുസരിച്ച് വധശിക്ഷ തുടരാൻ തീരുമാനമെടുക്കപ്പെട്ടു.
1926-ൽ സ്ത്രീ സംഘടനകളുടെ കൂട്ടായ്മ വധശിക്ഷ ഒഴിവാക്കണം എന്ന ആവശ്യം മുന്നോട്ടുവയ്ക്കുകയുണ്ടായി. 1963-ൽ പ്രാക്സിസ് ജേണലിനു ചുറ്റും കൂടിയ മാർക്സിസ്റ്റ് പണ്ഠിതന്മാർ വധശിക്ഷ നിർത്തലാക്കണം എന്ന് ആവശ്യപ്പെട്ടു. 1980-ൽ ബെൽഗ്രേഡിലെ ഒരു അഭിഭാഷകനായിരുന്ന സ്ർഡ പോപോവിക് ഭരണകൂടത്തിന് വധശിക്ഷ ഒഴിവാക്കണം എന്നാവശ്യപ്പെട്ടുകൊണ്ടുള്ള പെറ്റീഷൻ നൽകി. 1981-ൽ ബെൽഗ്രേഡിൽ വധശിക്ഷ ഒഴിവാക്കണം എന്നാവശ്യപ്പെടുന്ന ഒരു സൊസൈറ്റി രൂപീകരിക്കപ്പെട്ടു. ആയിരത്തിലധികം യൂഗോസ്ലാവ്യക്കാർ ഈ ആവശ്യമുന്നയിച്ച് ഒരു പെറ്റീഷൻ ഒപ്പുവച്ച് ഫെഡറൽ പാർലമെന്റിനു നൽകി.
1858-ൽ പീനൽ കോഡ് രൂപീകരിച്ചുകൊണ്ടിരുന്നപ്പോൾ നിയമ പ്രഫസറും നിയമപാലകനുമായ ജോവാൻ ഫിലിപോവിക് വധശിക്ഷ നിർത്തലാക്കണം എന്ന നിർദ്ദേശം മുന്നോട്ടുവച്ചു. നിലവിലുള്ള സെർബിയൻ ഭരണഘടന അനുസരിച്ച് ഇത് അനുവദനീയമല്ല എന്നായിരുന്നു അദ്ദേഹം വാദിച്ചത്. ഈ നിർദ്ദേശം നിയമത്തിന്റെ കരടുണ്ടാക്കിക്കൊണ്ടിരുന്ന കമ്മറ്റി ഭൂരിപക്ഷ വോട്ടിന് തള്ളീക്ക‌ളഞ്ഞു.
1881 ജനുവരിയിൽ പീപ്പിൾസ് റാഡിക്കൽ പാർട്ടി പ്രതിനിധികൾ വധശിക്ഷ നിർത്തലാക്കാനുള്ള രണ്ട് പ്രമേയങ്ങൾ പാർലമെന്റിൽ അവതരിപ്പിച്ചു. ഈ രണ്ടു നിർദ്ദേശങ്ങളും ഭൂരിപക്ഷ വോട്ടിൽ ത‌‌ള്ളിക്കളയപ്പെട്ടു. രാഷ്ട്രീയക്കുറ്റങ്ങൾക്ക് വധശിക്ഷ ഒഴിവാക്കാനുള്ള ഒരു പ്രമേയം 1887-ൽ അവതരിപ്പിക്കപ്പെട്ടെങ്കിലും അതും തള്ളീക്കളയപ്പെട്ടു.
1826-ൽ കവിയായ സിമാ മിലൂടിനോവിക് സാറാജ്ലിജ രാജകുമാരനായ മിലോസ് ഓബ്രെനോവിക്കിന് വധശിക്ഷ നിർത്തലാക്കണം എന്നുപദേശിച്ചുകൊണ്ട് കത്തയക്കുകയുണ്ടായി. രാജകുമാരൻ ഈ കത്ത് സ്വീകരിക്കുകയുണ്ടായില്ല. ഈ ശ്രമം ഫലവത്തായില്ല.
സർക്കാർ ആരാച്ചാർമാരായിരുന്നു തൂക്കിക്കൊല്ലൽ നടപ്പിലാക്കിയിരുന്നത്. അലോയ്സ് സേയ്ഫ്രൈഡ് , ഫ്ലോറിയൻ മൗസ്നർ കാർലോ ഡ്രൗഗ്യൂടിൻ ഹാർട്ട് എന്നിവരായിരുന്നു ഈ സമയത്തുള്ള ആരാച്ചാർമാർ.
മുൻഗണനാ ഓഹരികൾക്ക് ലാഭവീതം നൽകുന്നത് കമ്പനിയുടെ ലാഭനഷ്ടക്കണക്കുകളെ ആശ്രയിച്ചല്ല. ലാഭവിഭജനത്തിൽ മുൻഗണന ലഭിക്കുന്നു എന്നതാണ് ഇത്തരം ഓഹരികളുടെ പ്രത്യേകത. സാധാരണ ഓഹരി ഉടമകൾക്ക് ലാഭവീതം ലഭിക്കുന്നതിനുമുമ്പ് ഒരു മുൻനിശ്ചിത നിരക്കിൽ ലാഭവിഹിതം ലഭിക്കാൻ മുൻഗണനാ ഓഹരി ഉടമകൾക്കവകാശമുണ്ട്. ലാഭമായാലും നഷ്ടമായാലും ഒരു നിശ്ചിത ശതമാനം ലാഭം ഈ ഓഹരികളുടെ ഉടമകൾക്ക് ലഭിക്കും.
കുടിശ്ശിക മുൻഗണനാ ഓഹരികളിൻമേൽ നിശ്ചിത ലാഭവിഹിതം കുടിശ്ശികയായി പെരുകുന്നു. അതായത്, മുൻകൊല്ലത്തെ ലാഭവീതം കൊടുത്തില്ലെങ്കിൽ അത് ഇക്കൊല്ലത്തെ ലാഭത്തിൽ നിന്നും കൊടുത്തു തീർക്കേണ്ട കുടിശ്ശികയായി കണക്കാക്കുന്നു. ഈ കുടിശ്ശിക കൊടുത്തു തീർത്തശേഷമേ സാധാരണ ഓഹരികൾക്ക് ലാഭവീതം ലഭിക്കുകയുള്ളൂ.
പുതിയതായി ഒരു കമ്പനി തുടങ്ങുമ്പോൾ അതിനാവശ്യമായ മൂലധനം പ്രധാനമായും ഓഹരികൾ മുഖാന്തരമാണ് സമാഹരിക്കുന്നത്. ഓഹരി ഉടമകൾക്ക് കമ്പനിയുടെ മേൽ ചില അധികാര-അവകാശങ്ങളുണ്ട്. കമ്പനിയുടെ ലാഭവീതത്തിനുള്ള അർഹതയാണ് ഇതിൽ ഏറ്റവും പ്രധാനം. ഓഹരികളുടെ സ്വഭാവമനുസരിച്ച് ലാഭവിതരണത്തിനുള്ള മാനദണ്ഡങ്ങളും വ്യത്യസ്തമായിരിക്കും.
കുടിശ്ശികരഹിത മുൻഗണനാ ഓഹരികളിൻമേൽ ലാഭവീതം കുടിശ്ശികയായി വളരുന്നില്ല. എന്നാൽ, ലാഭവിഭജനത്തിൽ ഈ ഓഹരികൾക്ക് മുൻഗണന ലഭിക്കും.
സാധാരണ ഓഹരികൾക്ക് കമ്പനിയുടെ ലാഭത്തിന്റെ ഒരു നിശ്ചിത ശതമാനം ലാഭമായി നൽകുന്നു. നഷ്ടമുണ്ടാകുന്ന വർഷങ്ങളിൽ ലാഭവീതം നൽകുന്നതല്ല.
ഐ.പി.സി സെക്ഷൻ 375 പ്രകാരം ഒരു പുരുഷനും പതിനാറു വയസ്സിനു മുകളിൽ പ്രായമുള്ള സ്ത്രീയും തമ്മിൽ, സ്ത്രീയുടെ സമ്മതമില്ലാതെയോ, അവരുടെ താല്പര്യങ്ങൾക്കെതിരായോ, അല്ലെങ്കിൽ, ബലപ്രയോഗത്തിലൂടെയോ, ഭീഷണിയിലൂടെയോ, ചതിയിലൂടെയോ അവരുടെ സമ്മതം നേടിയെടുത്തോ, നടത്തുന്ന നിയമപരമായല്ലാത്ത ലൈംഗികബന്ധത്തിനെയാണ് ബലാത്സംഗം എന്ന് നിർവചിച്ചിരിക്കുന്നത്. മാനസികരോഗമുള്ള സ്ത്രീയുമായോ, ലഹരിപദാർഥങ്ങളുടെ സ്വാധീനത്തിലുള്ള സ്ത്രീയുമായോ സമ്മതത്തോടുകൂടിയോ, അല്ലാതെയോ നടത്തുന്ന ലൈംഗികബന്ധങ്ങളും ഈ സെക്ഷൻ പ്രകാരം ബലാത്സംഗത്തിന്റെ പരിധിയിൽ വരുന്നു. ഇതേ സെക്ഷൻ പ്രകാരം പതിനഞ്ച് വയസ്സിൽ താഴെയല്ലാത്ത ഭാര്യയുമായി ഭർത്താവ് നടത്തുന്ന ലൈംഗികബന്ധം ബലാത്സംഗത്തിന്റെ പരിധിയിൽ വരുന്നില്ല.
ബാലവിവാഹ നിരോധന നിയമപ്രകാരവും, ഹിന്ദു വിവാഹനിയമപ്രകാരവും സ്ത്രീക്ക് വിവാഹം കഴിക്കാവുന്ന കുറഞ്ഞ പ്രായം 18 വയസ്സാണ്. ഈ രണ്ട് നിയമങ്ങൾ പ്രകാരം 18 വയസ്സിനു താഴെയുള്ള സ്ത്രീയുമായി നടത്തിയ വിവാഹം നിയമസാധുതയില്ലാത്തതും, ലൈംഗികബന്ധം നടന്നാൽ ഭർത്താവ് ബലാത്സംഗത്തിന് കുറ്റക്കാരനാകുന്നതുമാണ്.
ഐ.പി.സി സെക്ഷൻ 376 ഉപസെക്ഷൻ പ്രകാരം ബലാത്സംഗത്തിനുള്ള ശിക്ഷ കുറഞ്ഞത് ഏഴു കൊല്ലം തടവും, പിഴയുമാണ്.
ഐ.പി.സി സെക്ഷൻ 376 ഉപസെക്ഷൻ പ്രകാരം പൊലീസ് അഥവാ ഗവണ്മെന്റ് ഉദ്യോഗസ്ഥന്റെ കസ്റ്റഡിയിൽ വച്ചോ ബലാത്സംഗം നടത്തിയാലോ, ഗർഭിണിയെ ബലാത്സംഗം ചെയ്താലോ, കൂട്ടബലാത്സംഗം നടത്തിയാലോ, പന്ത്രണ്ട് വയസ്സിനു താഴെയുള്ള കുട്ടിയെ ബലാത്സംഗം ചെയ്താലോ കുറഞ്ഞ ശിക്ഷ 10 വർഷം തടവും പിഴയുമാണ്.
ഐ.പി.സി സെക്ഷൻ 228-എ ഉപസെക്ഷൻ പ്രകാരം മുകളിൽ പറഞ്ഞിരിക്കുന്ന നിയമം ബാധകമല്ലാത്ത അവസ്ഥകൾ:
സദുദ്ദേശത്തോടുകൂടെയും, കേസ് അന്വഷണത്തിന്റെ ഭാഗമായും ഉത്തരവാദിത്തപ്പെട്ട പോലീസ് ഒഫിസറിന്റെ രേഖാമൂലമുള്ള നിർദ്ദേശപ്രകാരമുള്ള വെളിപ്പെടുത്തലുകൾ.
വാദി മരണപ്പെടുകയോ, വാദി പ്രായപൂർത്തി എത്തിയിട്ടില്ലാത്തതോ ആയ അവസ്ഥയിൽ, വാദിയുടേ അടുത്ത ബന്ധുവിന്റെ രേഖാമൂലമ്മുള്ള വെളിപ്പെടുത്തൽ.
ബന്ധുക്കൾ വാദിയുടെ വിവരങ്ങൾ വെളിപ്പെടുത്താനുള്ള സമ്മതം രേഖാമൂലം എഴുതി ഏതെങ്കിലും സംസ്ഥാന/കേന്ദ്ര സർക്കാർ അംഗീകരമുള്ള ജനഃക്ഷേമ സംഘടനയുടെ സെക്രട്ടറിക്കോ, അദ്ധ്യക്ഷനോ കൈമാറേണ്ടതാണു്.
ഐ.പി.സി സെക്ഷൻ 228-എ ഉപസെക്ഷൻ : സബ്സെക്ഷൻ ഒന്നു പ്രകാരമുള്ള കുറ്റകൃത്യങ്ങളുടെ കോടതി നടപടികളോ, നീക്കുപോക്കുകളോ കോടതിയുടെ രേഖാമൂലമുള്ള അനുമതി ഇല്ലാതെ പ്രസിദ്ധപ്പെടുത്തിയതായി തെളിയിക്കപ്പെട്ടാൽ രണ്ടു വർഷം തടവും പിഴയും ചുമത്തപ്പെടാം.
2003-ൽ സീരിയലിൽ അഭിനയിപ്പിക്കാമെന്ന വ്യാജേന വിളിച്ചുവരുത്തി കിളിരൂർ സ്വദേശിനി ശാരി എന്ന പെൺകുട്ടിയെ ബലാത്സംഗത്തിനിരയാക്കി. പ്രസവാനന്തര ആരോഗ്യപ്രശ്നങ്ങൾ മൂലം ഇവർ മരണമടഞ്ഞു.
2008 ഫെബ്രുവരിയിൽ സ്കാർലറ്റ് കീലിങ് എന്ന 15 വയസ്സുകാരി പെൺകുട്ടിയെ ഗോവയിലെ ഒരു വിനോദസഞ്ചാരകേന്ത്രത്തിൽ വച്ച് അനേകം വ്യക്തികൾ ലൈംഗികമായി പീഡിപ്പിക്കുകയും, വധിക്കുകയും ചെയ്തു. 50 മുറിവുകളാണ് ഈ പെൺകുട്ടിയുടെ ശരീരത്തിൽ ഉണ്ടായിരുന്നത്.
2011-ൽ ട്രെയിനിൽ യാത്ര ചെയ്യുകയായിരുന്ന സൗമ്യ എന്ന യുവതിയെ ഗോവിന്ദച്ചാമി എന്നയാൾ ലൈംഗികമായി പീഡിപ്പിക്കുകയും, മാരകമായി പരിക്കേൽപ്പിക്കുകയും ചെയ്തു. ദിവസങ്ങൾക്കുശേഷം സൗമ്യ തൃശൂർ മെഡിക്കൽ കോളേജിൽ വച്ച് മരണപ്പെട്ടു.
2012 ഏപ്രിൽ 9-ന് ഉത്തരാഖണ്ഡിന്റെ തലസ്ഥാനമായ ഡെറാഡൂണിലെ ഹിന്ദു നാഷണൽ കോളേജിനു സമീപമുള്ള റോഡിൽവച്ച് ഒരു സംഘം യുവതികൾ ഒരു പുരുഷനെ തട്ടിക്കൊണ്ടുപോയി ബലാൽസംഗം ചെയ്യുകയും ദൃശ്യങ്ങൾ മൊബൈലിൽ പകർത്തുകയും ചെയ്തു. യുവാവ് പോലീസിൽ പരാതി നൽകുകയും പോലീസ് കേസെടുത്ത് എഫ്.ഐ.ആർ തയ്യാറാക്കുകയും ചെയ്തു. പോലീസ് ഭാഷ്യപ്രകാരം, വഴി ചോദിക്കാനെന്ന വ്യാജേന അടുത്തുവന്ന സ്ത്രീകൾ യുവാവിന്റെ മുഖത്തേയ്ക്ക് എന്തോ എറിഞ്ഞ് അയാളെ ബോധരഹിതനാക്കിയാണ് തട്ടിക്കൊണ്ടൂ പോയത്.
2012 ഡിസംബർ 16-ന് സുഹൃത്തിനൊപ്പം യാത്ര ചെയ്തിരുന്ന 23-വയസ്സുള്ള ജ്യോതി എന്ന യുവതിയെ ബസ്സ് ജീവനക്കാർ കൂട്ട ബലാത്സംഗം ചെയ്യുകയും വിവസ്ത്രയാക്കി റോഡരികിൽ തള്ളുകയും ചെയ്തു. മാരകമായ പരിക്കുകളോടെ യുവതിയെ ആശുപത്രിയിൽ പ്രവേശിപ്പിച്ചു.ദിവസങ്ങൾക്കകം സിംഗപ്പൂർ മൗണ്ട് എലിസബത്ത് ആശുപത്രിയിൽ വച്ച് ജ്യോതി മരണപ്പെട്ടു ആറു പ്രതികൾ പൊലീസ് പിടിയിലായി. രാജ്യം മുഴുവൻ പ്രതിഷേധ പ്രകടനങ്ങൾ നടന്നു.
ആറ്റുവാശ്ശേരി ഒരു കർഷക ഗ്രാമമാണ്‌.ഈ ഗ്രാമത്തിൻറെ സകല ഐശ്വര്യത്തിനും കാരണം ഈ ഗ്രാമത്തിൻറെ അധിപതിയായ ശ്രീ രുധിരഭയങ്കരി ദേവി ആണ് എന്ന് വിശ്വാസികൾ വിശ്വസിക്കുന്നു. കൊല്ലം ജില്ലയിൽ കൊട്ടാരക്കര താലൂക്കിൽ കുളക്കട പഞ്ചായത്തിൽ ഈ ഗ്രാമം സ്ഥിതിചെയ്യുന്നു. ഈ ക്ഷേത്രത്തിന് നൂറ്റാണ്ടുകൾ പഴക്കം ഉള്ളതായി കരുതുന്നു.പ്രധാന പ്രതിഷ്ഠ ശ്രീ ഭദ്രകാളി ആണ്. കൂടാതെ ഉപദേവതകളായി മഹായക്ഷി, മഹാഗണപതി, രക്ഷസ്സ്, യോഗീശ്വരൻ, മഹാദേവൻ,നാഗരാജാവ്,നാഗയക്ഷി എന്നിവയും കാണപ്പെടുന്നു.
കൊല്ലം ജില്ലയിലെ കുളക്കട പഞ്ചായത്തിൽ സ്ഥിതി ചെയ്യുന്ന ക്ഷേത്രമാണ് ആറ്റുവാശ്ശേരി രുധിര ഭയങ്കരി ദേവി ക്ഷേത്രം. പരാശക്തിയായ ഭദ്രകാളിയുടെ ഉഗ്രഭാവമായ "രുധിര മഹാകാളിയാണ് "പ്രതിഷ്ഠ. മാതൃഭാവത്തിലാണ് ദേവി ഇവിടെ ആരാധിക്കപ്പെടുന്നത്. മഹാകാളി, മഹാലക്ഷ്മി, മഹാസരസ്വതി എന്നീ മൂന്ന് ഭാവങ്ങളിലും ദേവി ഇവിടെ ആരാധിക്കപ്പെടുന്നു.
ഈ ക്ഷേത്രത്തിന് നൂറ്റാണ്ടുകൾ പഴക്കം ഉണ്ട്.ആട്ടുവാശ്ശേരിയിലെ രണ്ടു പുരാതന കുടുംബങ്ങൾ ആയ പോണാൽ കുടുംബം, വാഴപ്പള്ളി കുടുംബം എന്നിവയുമായി ഈ ക്ഷേത്രത്തിൻറെ ഉൽഭവ കഥ ബന്ധപ്പെട്ടിരിക്കുന്നു.
യേശുവിന്റെ ജ്ഞാനസ്നാന തിരുനാളിന് തൊട്ടടുത്ത ദിവസം മുതലാണ് ആണ്ടുവട്ടത്തിലെ ആദ്യ പാദം ആരംഭിക്കുന്നത്. സാധാരണ ഗതിയിൽ എപ്പിഫനി കഴിഞ്ഞു വരുന്ന ഞായറാഴ്ചയാണ് യേശുവിന്റെ ജ്ഞാനസ്നാനതിരുനാൾ ആഘോഷിക്കുന്നത്. തൊട്ടടുത്ത തിങ്കളാഴ്ച മുതൽ ആണ്ടുവട്ടത്തിലെ ആദ്യ പാദം ആരംഭിക്കും. അമേരിക്കയിലെ ചില കത്തോലിക്കാ രൂപതകളിൽ എപ്പിഫനി ആഘോഷിക്കുന്ന ഞായറാഴ്ച ജനുവരി 7ഓ 8 ഓ തീയതികളിൽ ആണെങ്കിൽ അതിനടുത്തു വരുന്ന തിങ്കളാഴ്ച യേശുവിന്റെ ജ്ഞാനസ്നാനതിരുനാളായി ആഘോഷിക്കും. അങ്ങനെവരുമ്പോൾ ജനുവരി 9 നോ 10 നോ ആണ് ആണ്ടുവട്ടത്തിലെ ആദ്യ പാദം ആരംഭിക്കുന്നത്. രണ്ടു സാഹചര്യത്തിലും തുടർന്ന് വരുന്ന ഞായറാഴ്ച ആണ്ടുവട്ടത്തിലെ രണ്ടാം ഞായർ ആയിരിക്കും. തപസ്സ് കാലം ആരംഭിക്കുന്ന വിഭൂതി ബുധന് തൊട്ടു മുൻപുള്ള ദിവസമാണ് ആണ്ടുവട്ടം ആദ്യപാദം അവസാനിക്കുന്നത്.
ചില പ്രൊട്ടസ്റ്റന്റ് സഭാവിഭാഗങ്ങൾ ഈ കാലയളവ്‌ എപ്പിഫനി കാലമായിട്ടാണ് ആചരിക്കുന്നത്. എപ്പിഫനി ക്ക് തൊട്ടടുത്ത ദിവസം മുതൽ വിഭൂതി ബുധന് തൊട്ടു മുൻപുള്ള ദിവസം വരെയാണ് എപ്പിഫനി കാലമായി ഇവർ ആചരിക്കുന്നത്. റോമൻ കത്തോലിക്കാ ആരാധനക്രമ വർഷം അനുസരിച്ച് എപ്പിഫനി സീസൺ ഇല്ല. ഇംഗ്ലണ്ടിലെ സഭ 2000-ൽ പൊതു ആരാധനാ കലണ്ടർ സ്വീകരിച്ചതോട് കൂടി എപ്പിഫനിക്ക് മുൻപുള്ള ദിവസത്തെ സായാഹ്ന പ്രാർത്ഥന മുതൽ ഫെബ്രുവരി മാസം ആദ്യ ആഴ്ചയിൽ വരുന്ന സമർപ്പണതിരുനാളിന് മുൻപുള്ള ദിവസത്തെ സായാഹ്ന പ്രാർത്ഥന വരെ എപ്പിഫനിക്കാലമായി ആചരിക്കുന്നു. അതിനുശേഷമാണ് ആണ്ടുവട്ടം ആദ്യപാദം ആരംഭിക്കുന്നത്.
പെന്തക്കോസ്താ തിരുനാളിന് ശേഷം വരുന്ന തിങ്കളാഴ്ച മുതലാണ്‌ സാധാരണ കാലം രണ്ടാം പാദം ആരംഭിക്കുന്നത്. പൂർണ്ണമായോ ഭാഗീകഗമായോ 33 മുതൽ 34 വരെ ആഴ്ചകളാണ് സാധരണ കാലത്തിൽ വരുന്നത്. മിക്കവർഷങ്ങളിലും 33 ആഴ്ചകളാണ് വരുന്നത്. അതുകൊണ്ട് പെന്തക്കോസ്ത ഞായറിന് ശേഷം വരുന്ന ഒരു വാരം ഒഴിവാക്കിയാണ് രണ്ടാം പാദം ആരംഭിക്കുന്നത്.ഉദാഹരണമായി 2013 ലെ ആദ്യപാദം അവസാനിക്കുന്നത് ആണ്ടുവട്ടത്തിലെ അഞ്ചാം വാരത്തിലാണ്. എന്നാൽ പെന്തക്കോസ്തയ്ക്ക് ശേഷം വരുന്ന രണ്ടാം പാദം ആരംഭിക്കുന്നത് എഴാം വാരത്തിലും.
ആഗമനകാലം ഒന്നാം ഞായറിന് തൊട്ടുമുൻപുള്ള ശനിയാഴ്ചയാണ് സാധാരണ കാലം അവസാനിക്കുന്നത്. റോമൻ കത്തോലിക്കാ സഭ സാധാരണ കാലം അവസാന ഞായർ ക്രിസ്തുവിന്റെ രാജത്വ തിരുനാളായി ആഘോഷിക്കുന്നു. പ്രൊട്ടസ്റ്റന്റ് സഭാവിഭാഗമായ മെത്തഡിസ്റ്റുകൾ പെന്തക്കോസ്താ തിരുനാളിന് ശേഷം വരുന്ന സാധാരണ കാലത്തിന്റെ രണ്ടാം പകുതി രാജത്വകാലമായി ആചരിക്കുന്നു. റോമൻ കത്തോലിക്കാ സഭയെ പോലെ ആഗമനകാലത്തിനു മുൻപ് വരുന്ന ഞായറാഴ്ച ക്രിസ്തുവിന്റെ രാജത്വ തിരുനാളായി ആഘോഷിക്കുന്നു.
പാശ്ചാത്യ ക്രൈസ്തവ സഭയുടെ ആരാധനക്രമ വർഷത്തിലെ ഒരു കാലമാണ് സാധാരണ കാലം അഥവാ 'ആണ്ടുവട്ടം.ലത്തീനിൽ എന്നത് മലയാളീകരിച്ചാണ് ആണ്ടുവട്ടം എന്ന് പറയുന്നത്. യേശുവിന്റെ ജ്ഞാനസ്നാനതിരുനാളിന് തൊട്ടടുത്ത ദിവസം മുതൽ വിഭൂതി ബുധന് തൊട്ടു മുൻപുള്ള ദിവസം വരെയും,പെന്തക്കോസ്താ തിരുനാളിന് തൊട്ടടുത്ത ദിവസം മുതൽ ആഗമനകാലം ഒന്നാം ഞായറിന് തൊട്ടുമുൻപുള്ള ദിവസം വരെയുമാണ് സാധാരണ കാലം.
പച്ചയാണ് സാധാരണ കാലത്തിലെ ആരാധനക്രമനിറം. അൾത്താര വിരികൾ, അൾത്താരയിൽ വെക്കുന്ന വിളക്കുകളുടെ ഗ്ലാസ്, വാതിൽ വിരികൾ, സക്രാരി വിരികൾ, കാർമ്മികൻ ധരിക്കുന്ന മേൽവസ്ത്രങ്ങൾ തുടങ്ങിയവ പച്ച നിറത്തിൽ ഉള്ളതായിരിക്കും.